ananddey/assamese-wiki-corpus huggingface dataset:
ৰশ্মি নাৰ্জাৰী

ৰশ্মি নাৰ্জাৰী অসমৰ এগৰাকী সাহিত্যিক তথা অনুবাদক। ইংৰাজী ভাষাত ৰচিত শিশু সাহিত্যৰ গ্ৰন্থ 'হিচ স্বেয়াৰ অফ স্কাই'ৰ বাবে তেওঁ পৰিচিত। এই গ্ৰন্থখনৰ বাবে তেওঁ ২০১৬ চনৰ ইংৰাজী ভাষাৰ সাহিত্য অকাডেমি শিশু সাহিত্য বঁটা লাভ কৰে।

জীৱন

ৰশ্মি নাৰ্জাৰীয়ে শৈশৱৰ কিছুকাল অতিবাহিত কৰিছিল শ্বিলঙৰ কেন্স টেৰেচ অঞ্চলত।

নাৰ্জাৰীৰ বিবাহ হয় কোকৰাঝাৰ জিলাৰ গোসাঁইগাঁওৰ হেমন্ত নাৰ্জাৰীৰ সৈতে। হেমন্ত নাৰ্জাৰী পেচাত এগৰাকী ভাৰতীয় প্ৰশাসনিক সেৱাৰ বিষয়া। বৰ্তমান তেওঁলোক গুৱাহাটীৰ নিবাসী। তেওঁলোকৰ দুটি সন্তান, সন্ধ্যা আৰু জয়ৰাজ, আছে।

'হিচ স্বেয়াৰ অফ স্কাই' গ্ৰন্থখন হৈছে কেইবাটাও শিশু উপযোগী পৰস্পৰ সংযোজিত চুটিগল্পৰ সংগ্ৰহ। লেখিকাই উল্লেখ কৰিছে যে এই গ্ৰন্থখনৰ প্ৰেৰণা লাভ কৰিছে তেওঁৰ স্বামী হেমন্ত নাৰ্জাৰী শৈশৱৰ পৰা। নামেৰে কৰা ইংৰাজী অনুবাদ আৰু 'শান্ত-শিষ্ট হৃষ্ট-পুষ্ট মহাদুষ্ট'ৰ 'কাম এণ্ড কুৱাইট, ফেট এণ্ড ৰ’বাষ্ট, ভেৰি মিচচিভিয়াচ্‌' (২০১২) নামৰ ইংৰাজী অনুবাদ।

গ্ৰন্থপঞ্জী

ৱিংচ্ (, ২০০৫)
হিচ স্বেয়াৰ অফ স্কাই (, ২০১২)
মোজাইক (, ২০১৬)

অনূদিত গ্ৰন্থ

দ্য চেইন এণ্ড আদাৰ ষ্টৰিচ্‌ (, ২০১২, মূল: ভবেন্দ্ৰ নাথ শইকীয়াৰ 'শৃংখল' আৰু অন্য গল্প)
কাম এণ্ড কুৱাইট, ফেট এণ্ড ৰ’বাষ্ট, ভেৰি মিচচিভিয়াচ্‌ (, ২০১২, মূল: ভবেন্দ্ৰ নাথ শইকীয়াৰ 'শান্ত-শিষ্ট হৃষ্ট-পুষ্ট মহাদুষ্ট')

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিশু সাহিত্যিক‎
শ্ৰেণী:বড়ো জনগোষ্ঠীৰ ব্যক্তি
শ্ৰেণী:ইংৰাজী ভাষাৰ সাহিত্য অকাডেমি বঁটা বিজয়ী‎
আন্না ফিৎজিউ

আন্না ফিৎজিউ (১ এপ্ৰিল, ১৮৮৭ – ২০ এপ্ৰিল, ১৯৬৭) এজনী আমেৰিকান ছ'প্ৰানো গায়িকা আছিল, যিয়ে বিংশ শতিকাৰ প্ৰাৰম্ভিক সময়ছোৱাত এক সফল আন্তঃৰাষ্ট্ৰীয় অপেৰা জীৱন গঢ়ি তুলিছিল।

অপেৰা জীৱন

১৯০৬ চনত ফিৎজিউ পেৰিছলৈ গৈ কেইবাবছৰ ধৰি উইলিয়াম থৰ্ণৰ তলত সংগীত শিক্ষা গ্ৰহণ কৰে। ১৯১০ চনত মিলানৰ তিয়াত্ৰো দাল ভেৰমে-ত ৰিখাৰ্ড ৱাগ্নাৰৰ লোহেংগ্ৰিন অপেৰাত এলছা চৰিত্ৰত অভিনয় কৰি তেওঁ “আন্না ফিৎজিউ” নামেৰে অপেৰা মঞ্চত আত্মপ্ৰকাশ কৰে। এইটোৱেই মেটত তেওঁৰ একমাত্ৰ চৰিত্ৰ আছিল, যদিও তেওঁ কিছুমান ৰবিবাৰৰ নিশাৰ সংগীতানুষ্ঠানতো অংশগ্ৰহণ কৰে। ১৯১৬ চনত তেওঁ নিউ অৰ্লিন্স অপেৰাৰ সৈতে যুক্ত হয়।

১৯১৭ চনৰপৰা ১৯১৯ চনলৈকে তেওঁ চিকাগো অপেৰা এছ’চিয়েচনৰ মুখ্য ছ'প্ৰানো আছিল। ১৯১৭ চনৰ ২৬ ডিচেম্বৰত হেন্ৰী কিম্বল হ্যাডলিৰ আজোৰা, দ্য ডটাৰ অৱ মণ্টেজুমাৰ বিশ্বপ্ৰিমিয়াৰত তেওঁ মুখ্য চৰিত্ৰত অভিনয় কৰে। ১৯১৯ চনত আলফ্ৰেদো কাতালানিৰ ল'ৰেলেই অপেৰাৰ যুক্তৰাষ্ট্ৰীয় প্ৰথম মঞ্চায়নত তেওঁ মুখ্য চৰিত্ৰ ৰূপে অভিনয় কৰে। ১৯২২ চনৰপৰা ১৯২৬ চনলৈকে তেওঁ চিকাগো চিভিক অপেৰাৰ সৈতে সংগীত পৰিৱেশন কৰে। ১৯২১ আৰু ১৯২৬ চনত তেওঁ চান কাৰ্লো অপেৰা কোম্পানীৰ সৈতে যুক্তৰাষ্ট্ৰজুৰি ভ্ৰমণ কৰে। ১৯২০-ৰ দশকৰ আৰম্ভণিতে তেওঁ ৰাভিনিয়া উৎসৱতো অভিনয় কৰে আৰু ১৯২৪ চনত হাভানা অপেৰাত ওতেল্লোত দেছদেমোনা চৰিত্ৰত অভিনয় কৰে। পিছলৈ তেওঁ চিকাগো আৰু তাৰ পাছত লছ এঞ্জেলেছত জীৱনৰ অন্তিম দিনলৈকে সংগীত শিক্ষা দিয়ে। তেওঁৰ উল্লেখযোগ্য ছাত্ৰীসকলৰ ভিতৰত শাৰ্লি ভেৰেট অন্যতম।

তেওঁ ১৯৬৭ চনৰ ২০ এপ্ৰিলত কেলিফৰ্ণিয়াৰ হলিউডত ৮০ বছৰ বয়সত মৃত্যুবৰণ কৰে।

ব্যক্তিগত জীৱন

১৯২০ চনত তেওঁ আন্দ্ৰেছ দে সেগুৰোলাৰ সৈতে বাগদান কৰে, কিন্তু তেওঁলোকৰ বিবাহ সম্পন্ন নহ’ল। তাৰ পিছত তেওঁ ডা° জন জে. হাৰ্টিৰ সৈতে বিবাহ কৰে; স্বামীজন তেওঁৰ পূৰ্বেই মৃত্যুবৰণ কৰে।

তথ্যসূত্ৰ

শ্ৰেণী:আমেৰিকান কণ্ঠশিল্পী
পোৱামক্কা

পোৱামক্কা অসমৰ কামৰূপ জিলাৰ হাজোৰ গৰুড়াচল পাহাৰৰ শিখৰত অৱস্থিত মুছলমান সকলৰ পৱিত্ৰস্থান। চুফী সাধক শ্বেখ জালালুদ্দিন ওৰফে গিয়াচুদ্দিন আউলীয়াই কেইবাজনো আউলীয়াক লগত লৈ ইয়াত ইছলাম ধৰ্মৰ বাণী প্ৰচাৰ কৰিছিল। তেওঁৰ মৃত্যু সেই স্থানত তেওঁৰ মাজাৰ প্ৰতিষ্ঠা কৰা হয়। ইয়াত পোৱা এক ফাৰ্চী লিপি মতে মুগোল সম্ৰাট শ্বাহ জাহানৰ ৰাজত্ব কালত ১৬৫৭ চনত লুৎফুল্লা শ্বিৰাজীয়ে পোৱামক্কা মছজিদ নিৰ্মাণ কৰাইছিল।

নামৰ উৎপত্তি

জনশ্ৰুতি মতে মক্কাৰ এপোৱা মাটি আনি পোৱামক্কা নিৰ্মাণ কৰা হৈছিল। হাজোৰ গৰুড়াচলত মছজিদ স্থাপন কৰি দোৱা কৰাৰ সময়ৰে পৰা পোৱামক্কা হোৱা বুলি মানুহে কয়। ইয়াৰ লগতে ইছলাম ধৰ্মালম্বী সকলে পোৱামক্কা দৰ্শন কৰিলে চৌদি আৰৱৰ পৱিত্ৰ নগৰী মক্কা দৰ্শনৰ এক চতুৰ্থাংশ পুণ্য লাভ কৰে বুলি বিশ্বাস কৰে। ই হাজোৰ পঞ্চতীৰ্থৰ অন্যতম আৰু উত্তৰ পূৰ্বাঞ্চলৰ আটাইতকৈ পৱিত্ৰ ইছলাম ধৰ্মৰ উপাসনাস্থলী।

ইতিহাস

১১৯৩ খৃষ্টাব্দত ইৰাণৰ তাব্ৰিজত নগৰত হজৰত শ্বাহ চুলতান গিয়াচুদ্দিন বা শ্বেখ জালালুদ্দিন জন্ম হৈছিল।

পৰ্যটন

হাজোৰ পোৱামক্কা এটি উল্লেখযোগ্য পৰ্যটনস্থলী। ইছলাম ধৰ্মালম্বী সকলৰ বাবে ই অতি পৱিত্ৰ স্থান তদুপৰি অন্যান্য ধৰ্মৰ লোক সকলেও ইয়াক পৱিত্ৰ বুলি জ্ঞান কৰে। প্ৰতি বছৰে অসম তথা ভাৰতৰ পৰা ইয়ালৈ তীৰ্থযাত্ৰীৰ আগমন হয়। প্ৰতি বছৰে ফেব্ৰুৱাৰী মাহত ইয়াত চুফী সন্ত হজৰত শ্বাহ চুলতান গিয়াচুদ্দিন বা শ্বেখ জালালুদ্দিনৰ মৃত্যু তিথি ১৫ দিনীয়াকৈ উৰছ উৎসৱ হিচাপে পালন কৰা হয়। উৰছ উৎসৱত চুফী গীত, জিকিৰ আদি গাই আল্লাহ আৰু ইছলামৰ বাণী প্ৰচাৰ কৰা হয়। উৰছ উৎসৱৰ সময়ত পোৱামক্কাত মেলা বহে।

তথ্য উৎস

শ্ৰেণী:মছজিদ
শ্ৰেণী:কামৰূপ জিলা
শ্ৰেণী:অসমৰ পৰ্যটনস্থলী
জাতিঙ্গা ইত্যাদি

জাতিঙ্গা ইত্যাদি..... হৈছে ২০০৭ চনত মুক্তি লাভ কৰা এখন অসমীয়া বোলছবি। ৰুচিৰা আৰ্টচৰ বেনাৰত এই বোলছবিখন নিৰ্মাণ কৰা হৈছিল আৰু ইয়াৰ পৰিচালক হৈছে সঞ্জীৱ সভাপণ্ডিত। এই ছবিখনৰ মুখ্য ভূমিকাত অভিনয় কৰা শিল্পী সকল হৈছে বিষ্ণু খাৰঘৰীয়া, বীণা পটংগীয়া, সৌৰভ হাজৰিকা ইত্যাদি। এই ছবিখন ২০০৭ বৰ্ষৰ ভাৰতৰ আন্তৰাষ্ট্ৰীয় চলচ্চিত্ৰ মহোৎসৱ, গোৱাত "ভাৰতীয় পেনোৰামা" শিতানত প্ৰদৰ্শন কৰা হয়। ছবিখনে অসমৰ বৰ্তমান কালৰ উগ্ৰপন্থী সমস্যাৰ ওপৰত দৃষ্টিপাত কৰে।

কাহিনীৰ সাৰাংশ

নিজৰ ককাকৰ কবৰস্থানৰ সন্ধানত এহাল ইংৰাজ দম্পতী অসমলৈ আহে। আন্তঃৰাষ্টীয় পৰ্য্যায়ত দৃষ্টি আকৰ্ষণৰ উদ্দেশ্যে এটি উগ্ৰপন্থী সংগঠনে তেওঁলোকক অপহৰণ কৰে। কিন্তু ভাষাৰ প্ৰাচীৰৰ বাবে তেওঁলোকৰ লগত আদান-প্ৰদান কৰিব নোৱাৰাত সংগঠনটোৱে এজন শিক্ষিত কিন্তু নিবনুৱা অসমীয়া যুবক মানবক নিৰ্বাচন কৰে। তথাকথিত "আন্দোলন"টোৰ লগত জড়িত হবলৈ অতি আগ্ৰহী মানবে একো নভবাকৈয়ে সন্মত হয়। কিন্তু তেওঁ পাছত উপলব্ধি কৰে যে সংগঠনটোৰ "স্বাধীনতাৰ বাবে সংগ্ৰাম"ৰ ধাৰণাতো একেবাৰে ভুল। সেয়ে তেওঁ দম্পতীহালক পলাই যোৱাত সহায় কৰিবলে সিদ্ধান্ত লয়। ঘটনাক্ৰমে এক গুলিয়াগুলিত মানব তথা উগ্ৰপন্থী গোটটোৰ সদস্যসকল নিহত হয়।

অভিনয় শিল্পী

+ "জাতিঙ্গা ইত্যাদি"ত অভিনয় কৰা শিল্পীসকল
অভিনয়ত চৰিত্ৰ টোকা
বিষ্ণু খাৰঘৰীয়া ৰত্নকান্ত
বীণা পটংগীয়া ৰত্নকান্তৰ পত্নী
সৌৰভ হাজৰিকা মানব
মল্লিকা শৰ্মা ৰিতা
অনুপ হাজৰিকা ধন
লক্ষী বৰঠাকুৰ ৰিতাৰ দেউতাক
টনি ৰিচমণ্ড মি. টনি
জেমছ পেৰী জেক
ছাৰা বাগডেন পৌলিন
কুণ্টল গোস্বামী ৪৭
গৰিমা পাটোৱাৰী পাহি
বাহাৰুল ইছলাম পাড্ৰী
বিনয় ডেকা ডেকা
অমিতাভ ৰাজখোৱা বাবু
অৰুণ হাজৰিকা দোকানী

সংগীত

ছবিখনৰ সংগীত পৰিচালনা কৰে দীপক শৰ্মাই।

বোলছবি খনৰ কেইটামান স্ক্ৰীনশ্বট

"জাতিঙ্গা ইত্যাদি"ৰ কেইটামান দৃশ্য-

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:২০০০ দশকৰ অসমীয়া চলচ্চিত্ৰ
তাৰানা হালিম

তাৰানা হালিম (ইংৰাজী: Tarana Halim; জন্ম: ১৬ আগষ্ট ১৯৬৬) এগৰাকী বাংলাদেশী ৰাজনীতিবিদ, প্ৰাক্তন অধিবক্তা, দূৰদৰ্শন তথা চলচ্চিত্ৰ অভিনেত্ৰী আৰু নাট্যকাৰ। তেওঁ বাংলাদেশ চৰকাৰৰ তথ্য মন্ত্ৰ্যালয়ৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ইয়াৰ উপৰি তেওঁ বাংলাদেশ আৱামী লীগৰ সৈতে জড়িত এগৰাকী সক্ৰিয় ৰাজনৈতিক কৰ্মী।

২০১৮ চনৰ জানুৱাৰী মাহত তেওঁক তথ্য ৰাজ্যিক মন্ত্ৰী হিচাপে নিযুক্তি দিয়া হয়। ইয়াৰ পূৰ্বে ২০১৪ চনৰ জুলাই মাহৰপৰা তেওঁ ডাক, দূৰসংযোগ আৰু তথ্য প্ৰযুক্তি মন্ত্ৰ্যালয়ৰ অধীনত ডাক আৰু দূৰসংযোগ বিভাগৰ ৰাজ্যিক মন্ত্ৰী হিচাপে দায়িত্ব পালন কৰিছিল।

কৰ্মজীৱন

তাৰানা হালিমে শৈশৱৰেপৰা সাংস্কৃতিক জগতৰ সৈতে জড়িত আছিল। তেওঁ ১৯৭৬ চনত বাংলাদেশ টেলিভিছনৰ জনপ্ৰিয় শিশু ৰিয়েলিটী শ্ব' নতুন কুঁড়িত চেম্পিয়ন হিচাপে আত্মপ্ৰকাশ কৰি প্ৰথমবাৰৰ বাবে চৰ্চালৈ আহে। তেওঁৰ অভিনয় জীৱনৰ উল্লেখযোগ্য কামসমূহৰ ভিতৰত টিভি নাটক স্নেহ আৰু ঢাকায় থাকি অন্যতম, যাৰ জৰিয়তে তেওঁ দৰ্শকৰ মাজত বিশেষ জনপ্ৰিয়তা অৰ্জন কৰে।

সাংস্কৃতিক দিশৰ উপৰি তেওঁ সাংগঠনিক কাম-কাজতো অগ্ৰণী ভূমিকা পালন কৰিছিল। তেওঁ সাংস্কৃতিক সংগঠন বংগবন্ধু সাংস্কৃতিক জোটৰ সাধাৰণ সম্পাদক হিচাপে কাৰ্যনিৰ্বাহ কৰিছিল। ৰাজনৈতিক ক্ষেত্ৰত তেওঁৰ যাত্ৰা আৰম্ভ হয় ২০০৯ চনৰ ২০ মাৰ্চত, যেতিয়া তেওঁ ৪৫খন সংৰক্ষিত মহিলা আসনৰ এখনৰপৰা সংসদ সদস্য হিচাপে নিৰ্বাচিত হয়। তেওঁ নিজৰ কাৰ্যকালত মহিলাৰ অধিকাৰ আৰু তথ্য প্ৰযুক্তিৰ দিশত বিশেষ অৱদান আগবঢ়াইছে।

ব্যক্তিগত জীৱন

তাৰানা হালিমৰ ব্যক্তিগত জীৱনত দুবাৰ বিবাহ পাশত আবদ্ধ হৈছিল। তেওঁৰ প্ৰথম বিবাহৰপৰা দুটা পুত্ৰ সন্তান আছে। পৰৱৰ্তী সময়ত তেওঁ জনপ্ৰিয় অভিনেতা আহমেদ ৰুবলৰ সৈতে বিবাহ পাশত আবদ্ধ হয় যদিও পিছলৈ তেওঁলোকৰ মাজত বিবাহ বিচ্ছেদ ঘটে।

কৰ্মৰাজি

তাৰানা হালিমে কেইবাখনো চলচ্চিত্ৰ আৰু নাটকৰ কাম কৰিছে। তাৰে কেইখনমান হ'ল:
গোলাপী এখন ট্ৰেইন (১৯৭৮)
জুলেখা'ৰ ঘৰ (১৯৯৬)
আবাৰ এটি যুদ্ধ চাই (১৯৯৯)
জীৱন যেখানে যেমন

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ ব্যক্তি
শ্ৰেণী:ৰাজনীতিবিদ
শ্ৰেণী:বাংলাদেশৰ অভিনেত্ৰী
বৰ্ষা বোল্লাম্মা

বৰ্ষা বোল্লাম্মা (ইংৰাজী: Varsha Bollamma) এগৰাকী ভাৰতীয় অভিনেত্ৰী যিয়ে মূলতঃ তামিল আৰু তেলুগু চলচ্চিত্ৰত কাম কৰে। তেওঁ ২০১৫ চনৰ তামিল ছবি ছাতুৰনৰ জৰিয়তে অভিনয়ত আত্মপ্ৰকাশ কৰে। বৰ্ষাৰ উল্লেখযোগ্য ছবিসমূহৰ ভিতৰত আছে িয়ানুম থিয়াভান (২০১৭), ’৯৬ (২০১৮), বিজিল (২০১৯), মিডল ক্লাছ মেলডিজ (২০২০) আৰু উৰু পেৰু ভৈৰৱকোণা (২০২৪)। বিজিল তেওঁৰ এতিয়ালৈকে সৰ্বাধিক উপাৰ্জন কৰা ছবি।

প্ৰাৰম্ভিক জীৱন

বৰ্ষাৰ জন্ম কৰ্ণাটকৰ কুৰ্গত হৈছিল আৰু তেওঁ বাংগালুৰুত ডাঙৰ-দীঘল হৈছিল। তেওঁ বাংগালোৰৰ মাউণ্ট কাৰ্মেল কলেজৰপৰা মাইক্ৰ’বায়’লজী (অণুজীৱবিজ্ঞান) বিষয়ত শিক্ষা সম্পূৰ্ণ কৰে। বৰ্ষাই কানাড়া, তামিল, মালয়ালম আদিকে ধৰি কেইবাটাও ভাষাত সাৱলীলভাৱে কথা ক’ব পাৰে আৰু তেওঁ তেলেগু ভাষাটোও আয়ত্ত কৰিছে।

কৰ্মজীৱন

বৰ্ষাই তেওঁৰ ডাবস্মেছ ভিডিঅ’সমূহৰ জৰিয়তে প্ৰাৰম্ভিক স্বীকৃতি লাভ কৰিছিল, বিশেষকৈ ২০১৩ চনৰ তামিল ছবি ৰাজা ৰাণীৰ নাজলিয়া নাজিমৰ সংলাপৰ অনুকৰণৰ বাবে। ২০১৫ চনত ছাতুৰন ছবিৰ জৰিয়তে তেওঁ অভিনয় জীৱনৰ পাতনি মেলে। ইয়াৰ পিছত তেওঁ এম শশীকুমাৰৰ সৈতে ভেট্ৰিভেল (২০১৬) ছবিত প্ৰভুৰ জীয়ৰীৰ চৰিত্ৰত এক গুৰুত্বপূৰ্ণ ভূমিকা পালন কৰে। তেওঁৰ অন্যান্য ছবিসমূহৰ ভিতৰত আছে ইভান যাৰেণ্ড্ৰু থেৰিকিৰাথা (২০১৭) আৰু িয়ানুম থিয়াভান (২০১৭)। ২০১৮ চনত বৰ্ষাই কল্যাণম ছবিৰ জৰিয়তে মালয়ালম চলচ্চিত্ৰ জগতত আত্মপ্ৰকাশ কৰে আৰু আছিফ আলীৰ সৈতে আন এখন মালয়ালম ছবি মন্দাৰমতো অভিনয় কৰে। বিজয় সেতুপতি আৰু ত্ৰিছাৰ সৈতে অভিনয় কৰা জনপ্ৰিয় তামিল ছবি ’৯৬ত তেওঁৰ এটা সৰু চৰিত্ৰ আছিল। ইয়াৰ উপৰি তেওঁক সীমাথুৰাইত দেখা গৈছিল। ২০১৯ চনত তেওঁ সমুথিৰাকানি অভিনীত পট্টিদাকাইত অভিনয় কৰে। সেই একে বছৰতে গোকুল সুৰেশৰ সৈতে তেওঁৰ তৃতীয়খন মালয়ালম ছবি সূত্ৰক্কাৰণ মুক্তি পায়।

এটলীৰদ্বাৰা লিখিত আৰু পৰিচালিত ২০১৯ চনৰ ছবি বিজিলত বৰ্ষাই এজনী ফুটবল খেলুৱৈৰ চৰিত্ৰত অভিনয় কৰিছিল। এই ছবিখন ২০১৯ চনৰ সৰ্বাধিক উপাৰ্জনকাৰী তামিল ছবি আৰু দ্বিতীয় সৰ্বাধিক উপাৰ্জনকাৰী দক্ষিণ ভাৰতীয় ছবি হিচাপে পৰিগণিত হয়। ইণ্ডিয়া টুডেৰ জননী কে-এ উল্লেখ কৰিছে যে, "বৰ্ষাই নিজৰ সৰ্বোত্তম উজাৰি দিছে আৰু তেওঁৰ কাহিনীটোৱে ছবিখনক প্ৰয়োজনীয় গভীৰতা প্ৰদান কৰিছে।"

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
মাৰ্টিন লুথাৰ কিং

আমেৰিকান পাদ্ৰী মাৰ্টিন লুথাৰ কিং (; ১৫ জানুৱাৰী ১৯২৯ – ৪ এপ্ৰিল ১৯৬৮) একাধাৰে সক্ৰিয় কৰ্মী, আফ্ৰিকীয়-আমেৰিকান গণ অধিকাৰ আন্দোলনৰ আগশাৰীৰ নেতা আছিল। তেওঁক বিশেষকৈ আমেৰিকা যুক্তৰাষ্ট্ৰ তথা সমগ্ৰ বিশ্বতে গণ অধিকাৰৰ বিষয়ে সজাগতা অনাৰ বাবে জনা যায়।

১৫ জানুৱাৰী ১৯২৯ত আটলাণ্টা চহৰত মাৰ্টিন লুথাৰ কিং কনিষ্ঠৰ জন্ম হয়। তেওঁৰ পিতৃ মাৰ্টিন লুথাৰ কিং অগ্ৰজ আৰু মাতৃ এলবাৰ্টা ৱিলিয়ামচ কিং।

সৰুকালত কিং নানান খ্ৰীষ্টিয় বিশ্বাসৰ ওপৰত সন্দেহী আছিল। কিন্তু পাচলৈ তেওঁৰ ভাৱ হয় যে বাইবেল বহুতো গভীৰ সত্যৰ ভঁৰাল আৰু ছেমিনাৰীত যোগদান কৰে।

আটলাণ্টাত ডাঙৰ-দীঘল হোৱা কিঙে বুকাৰ টি ৱাচিংটন হাইস্কুলত শিক্ষা লাভ কৰে। ১৫ বচৰ বয়সতে তেওঁ মুৰহাউচ মহাবিদ্যালয়ত নামভৰ্তি কৰে আৰু ১৯৪৮ চনত সমাজ তত্ত্বৰ স্নাতক উপাধি লাভ কৰে। ইয়াৰ পাচত তেওঁ ক্ৰ্'জাৰ থিয়'ল'জিকেল চেমিনাৰী পেনচিলভেনিয়াৰ পৰা ঈশ্বৰত্বৰ স্নাতক উপাধি লাভ কৰে।

উদ্ধৃতিসমূহ

আমি সীমিত হতাশাক প্ৰশ্ৰয় দিব লাগে। ইয়াৰ বিপৰীতে অসীম আশাক কেতিয়াও ত্যাগ কৰিব নালাগে।
পৃথিৱীত যিমানবোৰ কাম কৰা হয়, সকলো আশাৰ জৰিয়তেই কৰা হয়।
আমি চৰাইৰ দৰে উৰিবলৈ শিকিছোঁ, মাছৰ দৰে সাঁতুৰিবলৈ শিকিছোঁ সঁচা, কিন্তু এই পৃথিৱীত পৰস্পৰৰ সৈতে ভাতৃৰ দৰে বসবাস কৰিবলৈ শিকা নাই৷
কোনো এঠাইৰ অন্যায় সকলো ঠাইৰ ন্যায়ৰ প্ৰতি ভাবুকি৷
এজন মানুহৰ বাবে ইয়াতকৈ অধিক বেয়া একোৱেই হ’ব নোৱাৰে যে, তেওঁ এটা দীঘলীয়া জীৱন কটালে; অথচ তেনে কোনো বিশেষ জ্ঞান আহৰণ কৰিব নোৱৰিলে৷
সময়ক সদায় বুদ্ধিমত্তাৰ সৈতে ব্যৱহাৰ কৰিব লাগিব৷ কাৰণ উপযুক্ত কাম কৰিলেহে সময়ে সকলোতকৈ ভাল ফল দিব৷
শিক্ষাৰ প্ৰকৃত উদ্দেশ্য হ’ল মানুহক গভীৰভাৱে আৰু নতুনকৈ চিন্তা কৰিবলৈ শিকোৱা৷
ভয়ৰ বন্যাক ৰুধিবলৈ আমি সাহসৰ বান্ধ তৈয়াৰ কৰিব লাগিব৷
“মোৰ এটা সপোন আছে—এদিন এই জাতিয়ে নিজৰ আদৰ্শক সঁচাকৈয়ে পালন কৰিব।”
“সঠিক কাম কৰিবলৈ সময় সদায় সঠিকেই থাকে।”

উৎস

বাহ্যিক সংযোগ

Category:আমেৰিকা যুক্তৰাষ্ট্ৰৰ ব্যক্তি
Category:মৃত ব্যক্তি
মিজোৰাম ৰাজ্যিক মহিলা আয়োগ

মিজোৰাম ৰাজ্যিক মহিলা আয়োগ হৈছে মিজোৰাম ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ২০০৪ চনত গঠন কৰা এটা বিধিগত সংস্থা। ৰাজ্যৰ মহিলাৰকল্যাণৰ বাবে মিজোৰাম চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও মিজোৰাম ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।.

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু অন্যান্য সদস্যৰে সৈতে মিজোৰাম ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে। তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে।

শ্ৰীমতী লল্লাউমচুংগী মিজোৰাম ৰাজ্যিক মহিলা আয়োগৰ অধ্যক্ষ। তেওঁলোকৰ কাৰ্যকাল ৩ বছৰীয়া৷

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
শ্ৰেণী:মিজোৰাম
তিনিচুকীয়া মহাবিদ্যালয়

তিনিচুকীয়া মহাবিদ্যালয় তিনিচুকীয়া জিলাত অৱস্থিত উচ্চ শিক্ষাৰ এখন প্ৰধান শিক্ষানুষ্ঠান। তিনিচুকীয়া নগৰৰ পৰ্বতীয়াস্থিত এই মহাবিদ্যালয়খন ১৯৫৬ চনত প্ৰতিষ্ঠা হয়। তিনিচুকীয়া মহাবিদ্যালয়ত কলা, বিজ্ঞান, বাণিজ্য তিনিওটা শাখা উচ্চতৰ মাধ্যমিকৰ পৰা স্নাতক পৰ্যন্ত অধ্যয়ন কৰাৰ সুবিধা আছে। ইয়াৰোপৰি কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ শাখা এটাও মহাবিদ্যালয়খনত অৱস্থিত। তিনিচুকীয়া মহাবিদ্যায়ৰ বৰ্তমান অধ্যক্ষ হ'ল ডঃ সূৰ্য চেতিয়া।

বিভাগ

বিজ্ঞান

ৰসায়ন বিজ্ঞান
গণিত
পদাৰ্থ বিজ্ঞান
পৰিসংখ্যা
কম্পিউটাৰ বিজ্ঞান
উদ্ভিদ বিজ্ঞান
জীৱ বিজ্ঞান

ক'লা আৰু বাণিজ্য

অসমীয়া
হিন্দী
ইংৰাজী
ইতিহাস
শিক্ষা
অৰ্থনৈতিক বিজ্ঞান
দৰ্শন শাস্ত্ৰ
ৰাজনৈতিক বিজ্ঞান
ভূগোল
বাণিজ্য

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ‎
শ্ৰেণী:তিনিচুকীয়া জিলা
ৰোদ্দম নৰসিম্‌হা

ৰোদ্দম নৰসিম্‌হা (, ২০ জুলাই ১৯৩৩ – ১৪ ডিচেম্বৰ ২০২০) এগৰাকী ভাৰতীয় তৰল গতিবিদ তথা মহাকাশ বিজ্ঞানী। তেওঁ ১৯৬২ চনৰ পৰা ১৯৯৯ চনলৈ ভাৰতীয় বিজ্ঞান প্ৰতিষ্ঠানৰ মহাকাশ অভিযান্ত্ৰিক বিভাগৰ অধ্যাপক আছিল। তেওঁ ১৯৮৪ চনৰ পৰা ১৯৯৩ চনলৈ ৰাষ্ট্ৰীয় মহাকাশ পৰীক্ষাগাৰৰ সঞ্চালক পদত অধিষ্ঠিত আছিল। ইয়াৰ লগতে তেওঁ ২০০০ চনৰ পৰা ২০১৪ চনলৈ বেংগালুৰুত অৱস্থিত জৱাহৰলাল নেহৰু উচ্চ বৈজ্ঞানিক গৱেষণা কেন্দ্ৰত যান্ত্ৰিক অভিযান্ত্ৰিক এককৰ অধ্যক্ষ আছিল। তেওঁ একেসময়তে জৱাহৰলাল নেহৰু উচ্চ বৈজ্ঞানিক গৱেষণা কেন্দ্ৰত ভাৰতৰ বিজ্ঞান আৰু প্ৰযুক্তি বিভাগৰ বিজ্ঞানৰ বৰ্ষ আসনৰ অধ্যাপক আৰু হায়দৰাবাদ বিশ্ববিদ্যালয়ৰ বিজ্ঞান আৰু অভিযান্ত্ৰিকতাৰ প্ৰেট আৰু হুইটনে আসনৰ অধ্যাপক আছিল। বিজ্ঞান আৰু প্ৰযুক্তিবিদ্যাৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ১৯৮৭ চনত পদ্মভূষণ আৰু ২০১৩ চনত পদ্মবিভূষণ প্ৰদান কৰে। ২০২০ চনৰ ১৪ ডিচেম্বৰ তাৰিখে তেওঁৰ মৃত্যু হয়।

প্ৰাৰম্ভিক জীৱন আৰু শিক্ষা

১৯৩৩ চনৰ ২০ জুলাই তাৰিখে ৰোদ্দম নৰসিম্‌হাৰ জন্ম হৈছিল। তেওঁলোকৰ পৰিয়াল মূলতঃ অন্ধ্ৰ প্ৰদেশৰ অনন্তপুৰ জিলাৰ ৰোদ্দম গাঁৱৰ আছিল। তেওঁৰ পিতৃ আৰ. এল. নৰসিম্‌হাইয়া বেংগালুৰুৰ কেন্দ্ৰীয় মহাবিদ্যালয়ৰ পদাৰ্থ বিজ্ঞান বিভাগৰ অধ্যাপক আছিল। ইয়াৰ লগতে তেওঁ পদাৰ্থ বিজ্ঞান আৰু জ্যোতিৰ্বিজ্ঞানৰ কন্নড় ভাষাৰ বিজ্ঞান লেখক আছিল।

বেংগালুৰুৰ গান্ধী বজাৰত অৱস্থিত আচাৰ্য পাঠশালা পাব্লিক স্কুলত ৰোদ্দম নৰসিম্‌হায়ে প্ৰাৰম্ভিক শিক্ষা গ্ৰহণ কৰিছিল। এই সময়চোৱাত তেওঁ সতীশ ধৱনৰ সৈতে কাম কৰাৰ সুযোগ লাভ কৰিছিল, যি পিছলৈ ভাৰতীয় মহাকাশ গৱেষণা সংস্থাৰ মুৰব্বী পদত অধিষ্ঠিত হৈছিল। তাৰ পিছত তেওঁ কেলিফৰ্ণিয়া ইনষ্টিটিউট অফ টেকন'লজীত হান্স লাইপমেনৰ অধীনত ১৯৬১ চনত ডক্তৰেট সম্পূৰ্ণ কৰিবলৈ আমেৰিকা যুক্তৰাষ্ট্ৰলৈ গৈছিল।

বঁটা আৰু সন্মান

নৰসিম্‌হা আমেৰিকান একাডেমী অফ আৰ্টছ এণ্ড চাইন্সৰ সন্মানীয় সদস্য আৰু লণ্ডনৰ ৰয়েল ছ'চাইটি আৰু আমেৰিকান ইনষ্টিটিউট অফ এৰোনাটিক্স আৰু এষ্ট্ৰ'নেটিক্সৰ সভ্য নিৰ্বাচিত হৈছিল। তেওঁ কেলিফৰ্ণিয়া প্ৰযুক্তিবিদ্যা প্ৰতিষ্ঠান আৰু ভাৰতীয় বিজ্ঞান প্ৰতিষ্ঠানৰ বিশেষ প্ৰাপ্তন ছাত্ৰ আছিল। তেওঁ আমেৰিকা যুক্তৰাষ্ট্ৰৰ ৰাষ্ট্ৰীয় অভিযান্ত্ৰিক একাডেমী আৰু ৰাষ্ট্ৰীয় বিজ্ঞান একাডেমীৰ এগৰাকী বিদেশী সহযোগী আছিল।

তেওঁ লাভ কৰা উল্লেখযোগ্য বঁটা আৰু সন্মান সমূহ হ'ল:
১৯৮৫শান্তি স্বৰূপ ভাটনাগৰ বঁটা
১৯৯০গুজৰমল মোদী বঁটা

২০০৯ জীৱনজোৰা কৃতিত্ব বঁটা, বিজ্ঞান আৰু প্ৰযুক্তি কংগ্ৰেছ, গুলবাৰ্গা বিশ্ববিদ্যালয়
২০১৩পদ্মবিভূষণ, ভাৰতৰ দ্বিতীয় সৰ্বোচ্চ অসামৰিক বঁটা
২০১৯বিজ্ঞানত পৰামৰ্শদাতাৰ বাবে জীৱনজোৰা কৃতিত্ব বঁটা, নেচাৰ পত্ৰিকা

তেওঁ ২০০ৰো অধিক গৱেষণা পত্ৰ বিভিন্ন ৰাষ্ট্ৰীয় তথা আন্তঃৰাষ্ট্ৰীয় মাধ্যমত আৰু ১৫খন গ্ৰন্থ প্ৰকাশিত হৈছে।

উল্লেখযোগ্য গ্ৰন্থৰাজি

মৃত্যু

২০২০ চনৰ ১৪ ডিচেম্বৰত বেংগালুৰুৰ এম. এছ. ৰামাইয়াহ চিকিৎসা মহাবিদ্যালয়ত মগজুৰ ৰক্তক্ষৰণত তেওঁৰ মৃত্যু হয়। তেওঁৰ বয়স আছিল ৮৭ বছৰ। তেওঁৰ আগতে হৃদৰোগত আক্ৰান্ত হৈছিল আৰু ২০১৮ চনত মগজুৰ ষ্ট্ৰোকৰ সন্মুখীন হৈছিল। তেওঁৰ পত্নী আৰু এগৰাকী কন্যা সন্তান আছে।

তথ্য সংগ্ৰহ

বাহ্যিক সংযোগ

জৱাহৰলাল নেহৰু উচ্চ বৈজ্ঞানিক গৱেষণা কেন্দ্ৰৰ ৱেবচাইটত ৰোদ্দম নৰসিম্‌হাৰ বিষয়ে তথ্য
শৈক্ষিক প্ৰফাইল

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:ভাৰতীয় অভিযন্তা
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:শান্তি স্বৰূপ ভাটনাগৰ বঁটা বিজয়ী
বীৰেন্দ্ৰনাথ চৰকাৰ

বীৰেন্দ্ৰনাথ চৰকাৰ ( ; ৫ জুলাই ১৯০১ – ২৮ নৱেম্বৰ ১৯৮০) এজন ভাৰতীয় চলচ্চিত্ৰ প্ৰযোজক আৰু নিউ থিয়েটাৰ কলকাতাৰ প্ৰতিষ্ঠাপক আছিল। তেওঁ বঙালী ভাষাৰ ছবি নিৰ্মাণ কৰিছিল। তেওঁৰ ছবিয়ে এনে বহু চলচ্চিত্ৰ পৰিচালকক জনমানসত চিনাকি কৰাই দিছিল, যিসকল পৰৱৰ্তী সময়ত প্ৰখ্যাতি অৰ্জন কৰিছিল। ১৯৭০ চনত তেওঁক দাদা চাহেব ফাল্কে বঁটা আৰু ১৯৭২ চনত ভাৰতৰ তৃতীয় সৰ্বোচ্চ অসামৰিক বঁটা পদ্মভূষণেৰে সন্মানিত কৰা হয়।

প্ৰাৰম্ভিক জীৱন

বি এন চৰকাৰৰ জন্ম হৈছিল তেতিয়াৰ বংগৰ এডভোকেট জেনেৰেল ছাৰ এন এন চৰকাৰৰ ভাগলপুৰৰ ঘৰত। কলকাতাৰ হিন্দু স্কুলত অধ্যয়ন সম্পূৰ্ণ কৰাৰ পিছত তেওঁ লণ্ডন বিশ্ববিদ্যালয়ত অভিযান্ত্ৰিক শিক্ষা গ্ৰহণ কৰে। ভাৰতলৈ উভতি অহাৰ পিছতে তেওঁক চিনেমা হল এটা নিৰ্মাণ কৰিবলৈ দায়িত্ব দিয়া হয়। এই প্ৰকল্পত জড়িত হৈ তেওঁৰ চলচ্চিত্ৰৰ প্ৰতি তীব্ৰ আগ্ৰহ গঢ় লৈ উঠে আৰু তেওঁ বঙালী ভাষাৰ চলচ্চিত্ৰ প্ৰদৰ্শনৰ বাবে কলকাতাত চিনেমা হল এটা নিৰ্মাণৰ কামত আগবাঢ়ে। চিত্ৰা নামৰ চিত্ৰগৃহটো ১৯৩০ চনৰ ৩০ ডিচেম্বৰত সুভাষ চন্দ্ৰ বসুৰ দ্বাৰা মুকলি কৰোৱা হয়। পৰৱৰ্তী পৰ্যায়ত তেওঁ হিন্দী ছবি প্ৰদৰ্শন কৰাৰ বাবে নিউ চিনেমা নিৰ্মাণ কৰে।

কৰ্মজীৱন

১৯৩১ চনৰ ১০ ফেব্ৰুৱাৰীত তেওঁ নিউ থিয়েটাৰছ কলকাতা নামেৰে এটা চলচ্চিত্ৰ ষ্টুডিঅ’ প্ৰতিষ্ঠা কৰে। গুণগত মানৰ ক্ষেত্ৰৰ গুৰুত্ব দিয়া চৰকাৰে প্ৰমথেশ বৰুৱা, প্ৰেমাংকৰ অতৰ্থি, দেৱকী বসু, ধীৰেন গাংগুলী, বিমল ৰায় আৰু ফণী মজুমদাৰ আদিৰ দৰে পৰিচালক আৰু কে এল ছাইগল, পাহাড়ী সান্যাল, অমৰ মল্লিক, কানন দেৱী, চন্দ্ৰাৱতী দেৱী, লীলা দেশাই, পৃথ্বীৰাজ কাপুৰ আদি প্ৰথিতযশা অভিনয়শিল্পীক নিজৰ ষ্টুডিঅ’লৈ লৈ আনিছিল। মুকুল বসু (শব্দগ্ৰহণকাৰী, পৰিচালক), ইউছুফ মূলজী (চিত্ৰগ্ৰহণকাৰী), নীতিন বসু (চিত্ৰগ্ৰহণকাৰী, পৰিচালক) আৰু সুবোধ মিত্ৰৰ (সম্পাদক) দৰে কাৰিকৰী লোকসকলে হলিউড আৰু ইউৰোপত প্ৰৱৰ্তন হোৱা বিভিন্ন কাৰিকৰী উদ্ভাৱনৰ বিষয়ে ভালদৰেই জানিছিল আৰু নিউ থিয়েটাৰ ষ্টুডিঅ' ৰ সীমাবদ্ধতাৰ ভিতৰতে ইয়াৰে বহুবোৰ খাপ খুৱাই লবলৈ সক্ষম হৈছিল। আৰ চি বৰাল, তিমিৰ বৰণ আৰু পংকজ মুল্লিক আদি সংগীত পৰিচালক আৰু গায়কসকলো নিউ থিয়েটাৰৰ প্ৰযোজনাৰ সৈতে জড়িত আছিল। ১৯৪০ দশকৰ শেষৰ ফালে তেওঁ বিএমপিএৰ সভাপতি আছিল। এই ছবিখনক ধুপ-ছাও নামেৰে পুনৰনিৰ্মাণ কৰা হৈছিল, যিখন হিন্দী চলচ্চিত্ৰৰ ক্ষেত্ৰত প্লেবেক পদ্ধতি ব্যৱহাৰ কৰা প্ৰথম ছবি।

কানন দেৱী আছিল প্ৰথম জনপ্ৰিয় তাৰকা অভিনেত্ৰী, যিয়ে নিউ থিয়েটাৰ প্ৰযোজিত বহু ছবিত অভিনয় কৰিছিল। লগতে নিউ থিয়েটাৰৰ সৈতে জড়িত আছিল এটা প্ৰতিভাৱান অভিনেতাৰ দল, যেনে কে.এল. চায়গল, কে চি দে, পৃথ্বীৰাজ কাপুৰ, ছবি বিশ্বাস, বিকাশ ৰায়, পাহাৰী সান্যাল, বসন্ত চৌধুৰী আদি।
ভাৰতীয় চলচ্চিত্ৰক এক নতুন মাত্ৰা দিয়া চৰকাৰক ১৯৭০ চনত ভাৰতীয় চলচ্চিত্ৰৰ সৰ্বোচ্চ বঁটা দাদাচাহেব ফালকে বঁটা প্ৰদান কৰা হয়। ১৯৭২ চনত লাভ কৰে পদ্মভূষণ বঁটা।

তথ্য উৎস

বাহ্যিক সংযোগ

B.N. Sircar : भारतीय सिनेमा के विकास की बुनियाद के एक सर्जक
www.kundanlalsaigal.com – Comprehensive Resource Website, offering preview of all his songs.
www.pankajmullick.com – Comprehensive Resource Website, offering preview of his songs.
www.krishnachandradey.com – Comprehensive Resource Website, offering preview of his songs.
www.kanandevi.com
Musicians
A short history of Bengali cinema
A Biography of B N Sircar
An article on New Theatres by Sharmistha Gooptu

শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:চলচ্চিত্ৰ প্ৰযোজক
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:পদ্মবিভূষণ বঁটা বিজয়ী
ৰাফতাৰ

ৰাফতাৰ এজন প্ৰখ্যাত ভাৰতীয় ৰেপাৰ, গায়ক আৰু গীতিকাৰ যিয়ে পাঞ্জাবী, হিন্দী, আৰু ইংৰাজী ৰেপৰ অনন্য মিশ্ৰণেৰে ভাৰতীয় সংগীত জগতত যথেষ্ট প্ৰভাৱ পেলাইছে। ১৯৮৮ চনৰ ১৬ নৱেম্বৰত কেৰালাৰ তিৰুৱনন্তপুৰমত দিলিন নাইৰ নামেৰে জন্মগ্ৰহণ কৰা তেখেতৰ মঞ্চনাম ৰাফতাৰে অধিক পৰিচিত। মনোৰঞ্জন জগতত নৃত্যশিল্পী হিচাপে নিজৰ কেৰিয়াৰ আৰম্ভ কৰিছিল, আৰু পিছলৈ সংগীতৰ ফালে মুখ কৰি ভাৰতীয় সংগীত জগতত নিজৰ নাম উজলাইছিল।

প্ৰাথমিক জীৱন আৰু শিক্ষা

পিতৃ সেনাবাহিনীত থকাৰ বাবেই ৰাফতাৰ প্ৰাথমিক শৈশৱ ভাৰতৰ বিভিন্ন প্ৰান্তত কটায়। দেশৰ বিভিন্ন কেন্দ্ৰীয় বিদ্যালয়ত বিদ্যালয়ৰ শিক্ষা সমাপ্ত কৰে। স্কুলীয়া শিক্ষা সমাপ্ত কৰি দিল্লী বিশ্ববিদ্যালয়ৰ পৰা বাণিজ্য শাখাত স্নাতক ডিগ্ৰী লাভ কৰে।

কেৰিয়াৰ

২০০৮ চনত ৰাফতাৰৰ সংগীত কেৰিয়াৰ আৰম্ভ হৈছিল যেতিয়া তেওঁ নগৰীয়া সংগীত গোট "মাফিয়া মুণ্ডীৰ"ত যোগদান কৰিছিল। কিছুদিন তেওঁ বিখ্যাত ৰেপাৰ যো যো হানি সিঙৰ সৈতেও জড়িত আছিল আৰু দুয়ো মিলি "ডপ শ্বপ", "আংগ্ৰেজী বিট", "পাৰ্টি অল নাইট"ৰ দৰে বহুতো হিট গীত সৃষ্টি কৰিছিল। ২০১৩ চনত তেওঁ গোটটো এৰি একক কেৰিয়াৰ আৰম্ভ কৰে। তেওঁৰ প্ৰথম একক গীত "স্বাগ মেৰা দেশী" ব্যাপক হিট হৈছিল আৰু জনসাধাৰণৰ মাজত তৎক্ষণাত হিট হৈছিল।

তাৰ পিছৰ পৰাই ৰাফতাৰে "অল ব্লেক", "ঢাকা ঢাকা", "ডিলি ৱালি বাটচিট", "মেইন ৱাহি হুন"কে ধৰি কেইবাটাও হিট চিংগল মুকলি কৰে। বাদশ্বাহ, গুৰু ৰান্ধৱা, নেহা কক্কাৰ আদি উদ্যোগৰ বহু শীৰ্ষ শিল্পীৰ সৈতেও তেওঁ কাম কৰিছে। সংগীত কেৰিয়াৰৰ উপৰিও ৰাফতাৰে "ডান্স ইণ্ডিয়া ডান্স" আৰু "ইণ্ডিয়াজ গট টেলেণ্ট"ৰ দৰে বিভিন্ন ৰিয়েলিটি শ্ব'ত বিচাৰক হিচাপেও অভিনয় কৰিছে।

কৃতিত্ব আৰু বঁটা

ৰাফতাৰৰ সংগীতে ভাৰতত বহুল প্ৰশংসা লাভ কৰাৰ লগতে তেওঁক কেইবাটাও বঁটা আৰু প্ৰশংসা লাভ কৰিছে। ২০১৮ চনত মিৰ্চি মিউজিক এৱাৰ্ডছত তেওঁ "তোহ ডিশ্বুম" গীতৰ বাবে শ্ৰেষ্ঠ ৰেপ গীতৰ বঁটা লাভ কৰে। সংগীত জগতলৈ আগবঢ়োৱা অৱদানৰ বাবে ২০২১ চনত দাদাচাহেব ফালকে আন্তঃৰাষ্ট্ৰীয় চলচ্চিত্ৰ মহোৎসৱৰ বঁটাও লাভ কৰিছিল।

ব্যক্তিগত জীৱন

দিল্লীৰ ইণ্টেৰিয়ৰ ডিজাইনাৰ কোমল ভোহৰাৰ সৈতে বিবাহপাশত আবদ্ধ হৈছে ৰাফতাৰ। ২০১৬ চনৰ ডিচেম্বৰ মাহত দিল্লীত এক ব্যক্তিগত অনুষ্ঠানত বিবাহপাশত আবদ্ধ হয়।

ছ'চিয়েল মিডিয়াৰ উপস্থিতি

ইনষ্টাগ্ৰাম, টুইটাৰ, ফেচবুকৰ দৰে ছ’চিয়েল মিডিয়া প্লেটফৰ্মত ৰাফতাৰৰ উল্লেখযোগ্য উপস্থিতি আছে। এই প্লেটফৰ্মসমূহত তেওঁ নিয়মিতভাৱে নিজৰ সংগীত আৰু ব্যক্তিগত জীৱনৰ বিষয়ে আপডেট পোষ্ট কৰে আৰু তেওঁৰ অনুগামীসকলে তেওঁৰ স্পষ্ট আৰু পোনপটীয়া ব্যক্তিত্বৰ বাবে তেওঁক আৰাধনা কৰে।

তথ্য সংগ্ৰহ